Агенцијата за заштита на правото на слободен пристап до информациите од јавен карактер, врз основа на член 111 став 1 од Законот за општата управна постапка („Службен весник на Република Македонија“ бр. 124/2015) а согласно член 27, член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалбата изјавена од Еколошко здружение на граѓани ФРОНТ 21/42, поднесена против Државна комисија за одлучување во управна постапка, постапка од работен однос и инспекциски надзор во втор степен, по предметот Барање за пристап до информации од јавен карактер, на 23.04. 2025 година го донесе следното

**Р Е Ш Е Н И Е**

1. Жалбата изјавена од Еколошко здружение на граѓани ФРОНТ 21/42, поднесена против Државна комисија за одлучување во управна постапка, постапка од работен однос и инспекциски надзор во втор степен, заведена во Агенцијата под бр.08-124 на 10.04.2025 година, по предметот Барање за пристап до информации од јавен карактер, **СЕ УВАЖУВА**.

2**. СЕ НАЛОЖУВА** на Имателот на информации да постапи по Барањето на Барателот согласно одредбите од Законот за слободен пристап до информации од јавен карактер.

3. Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.

**О Б Р А З Л О Ж Е Н И Е**

Еколошко здружение на граѓани ФРОНТ 21/42, како што е наведено во Жалбата на 18.03.2025 година преку електронска пошта поднел Барање за пристап до информации од јавен карактер до Државна комисија за одлучување во управна постапка, постапка од работен однос и инспекциски надзор во втор степен, со кое побарала да и се достави следната информација:

„На ден 14.01.2025 година, Еколошко здружение на граѓани Фронт 21/42 Скопје до Државната комисија за одлучување во управна постапка, постапка од работен однос и инспекциски надзор во втор степен достави Жалба против Решение ИП1 – 22-58 на државен инспектор за животна средина при Државен инспекторат за животна средина, донесено на ден 04.10.2024 година. Бидејќи од Вас сеуште немаме добиено информации во врска со преземени активности, молиме да не информирате за Вашето постапување во врска со горенаведената жалба, односно дали е донесена конкретна одлука/решение.“

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата под бр. 08- 124 на 10.04.2025 година.

Агенцијата со електронски допис бр.08-124 од 10.04.2025 година ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

Имателот на информации не одговори на дописот на Агенцијата.

Агенцијата за заштита на правото на слободен пристап до информациите од јавен карактер по разгледувањето на Жалбата и другите списи во врска со предметот утврди дека Имателот на информации не постапил согласно одредбите од Законот за слободен пристап до информации од јавен карактер, односно во законски предвидениот рок не ги доставил бараните информации до Барателот, на начин и во форма наведени во Барањето, ниту донел управен акт согласно горенаведениот Закон, поради што согласно член 20 став 3 од Законот за слободен пристап до информации од јавен карактер се смета дека Барањето е одбиено.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор**

 **Пламенка Бојчева**

Изготвил: Петар Гајдов

Одобрил:

Доставено до:

- архива на Агенцијата

- жалителот/барател на информацијата

- имател на информацијата